cyanic-selkie/wikianc huggingface dataset:
Gerard Kemkers
Gerard Kemkers (født 8. mars 1967 i Groningen) er en nederlandsk tidligere skøyteløper som deltok i de olympiske vinterleker 1988 i Calgary.
Kemkers vant en olympisk bronsemedalje under Vinter-OL 1988 i Calgary. Han kom på tredjeplass på 5 000 meter skøyter, bak Tomas Gustafson fra Sverige og Leo Visser fra Nederland.
Etter at han la opp som skøyteløper i 1991, har han med stor suksess fortsatt som trener. For privatlaget TVM har han blant annet trent Ireen Wüst til åtte OL-medaljer, og Sven Kramer til syv OL-medaljer.
Drepaneidae
Drepaneidae er en gruppe abborfisker som er utbredt i det indopasifiske området og Vest-Afrika. Gruppen har tidligere blitt navgitt Drepanidae, men dette er navnet på en gruppe av sommerfugler, sigdvinger.
To av artene, Drepane longimana og Drepane punctata, kan være samme art, men nærmere undersøkelser trengs for å avgjøre dette.
Inácio Sanga
Han var sønn av japanske foreldre som flyktet fra kristenforfølgelsene i hjemlandet, og trådte inn i jesuittordenen i 1652. Han ble minister for jesuitterkollegiet i Macao senest 1673, og ble rundt 1680 sendt som misjonær til Kambodsja.
Østlig periferisk nahuatl
Østlig periferisk nahuatl blir i dag snakka i det nordøstlige Puebla (blant annet i Cuetzalan og Zacapoaxtla), vestlige Veracruz (blant annet i Altotonga og Tlapacoyan), sørlige Veracruz (Pajapan, Mecayapan og Los Tuxtlas). Det ble tidligere snakka i både Guatemala, Nicaragua og så langt sør som til El Salvador.
Kjennetegn
De følgende kjennetegna gjelder bare for dialektene fra det nordøstlige Puebla og Istmusen:
ITIL
Information Technology Infrastructure Library (ITIL) er et rammeverk eller antologi for kvalitetssikring av leveranse, drift og støtte innen IT-sektoren.
ITIL går inn i organisasjonsstrukturen, og de faglige ferdigheter til en IT-organisasjon, ved å presentere et sett managementprosedyrer som en organisasjon kan benytte til å styre sine IT-operasjoner. Disse prosedyrene er leverandøruavhengige og er relevante for alle aspekter av en IT-infrastruktur. Siden midten av 1990-tallet har ITIL vært en verdensomspennende de facto standard for IT Service Management og er ikke ulikt Information Services Procurement Library (ISPL), Application Services Library (ASL), Dynamic Systems Development Method (DSDM) og Control Objectives for Information and related Technology (COBIT).
Navnene ITIL og IT Infrastructure Library er varemerker registrert av Office of Government Commerce (OGC), som er en avdeling av den britiske regjeringens administrasjon. Anbefalingene i ITIL ble utviklet sent på 1980-tallet av Computer and Telecommunications Agency (CCTA), som fusjonerte med OGC i april 2001 og dermed forsvant som en selvstendig organisasjon. CCTA skapte ITIL som et svar på den voksende avhengighet av informasjonsteknologi for å imøtekomme forretningsmål og behov.
Fordeler med ITIL
Påståtte fordeler med ITIL er:
Påståtte gevinster ved innføring av ITIL i konkrete eksempler:
Oversikt over ITIL-strukturene
ITIL defineres i en samling bøker, som gir retningslinjer for forskjellige aspekter av data center management. Tatt som et hele gir ITIL et vidtfavnende bilde av hele feltet. Emnene i de enkelte bøker kalles sets. På nåværende tidspunkt er det åtte. Sets er ytterligere inndelt i disipliner, som hver for seg fokuserer på et spesifikt emne.
De åtte sets og deres disipliner er:
Hårteigen
Hårteigen er et av de høyeste fjell på Hardangervidda. Toppen ligger i Ullensvang kommune i Vestland fylke. Fjellet er det mest karakteristiske landemerket på vestvidda og er synlig over store områder. Det kalles derfor kongen av Hardangervidda. Fra toppen (1 690 moh.) er det i klarvær godt utsyn til mange landemerker som Folgefonna (i vest), Gaustatoppen (sydøst) og Fravikbreen (nord). Botanikeren Christen Smith, J. Fr. Schouw og prost Nils Hertzberg fra Ullensvang besteg Hårteigen 18. august 1812. Navnet kommer fra norrønt og betyr «grå veiviser» (hárr = grå, teigen = vis).
Sykling
Sykling eller sykkelsport er en aktivitet der en person ved hjelp av en sykkel tar seg fram ved egen muskelkraft. Hensikten kan variere, det kan være transport, rekreasjon eller konkurranse, og kan gjøres på veier og asfalt, i terreng, på snø eller innendørs. Sykling anses også for å være en sunn trening som både barn og voksne kan glede seg over.
Hårteigen
Den karakteristiske hatteformen skyldes at Hårteigen er en rest av et overskjøvet lag av gammel havbunn fra den kaledonske fjellkjedefoldning. Denne skjedde som resultat av en kollisjon mellom Grønland og Norge for omkring 400 mill. år siden i overgangen mellom silur og devon. På grunn av sterk hevning av vestvidda er store deler av dette dekket senere erdodert bort. Hårteigen, Hallingskarvet og grunnen under Hardangerjøkulen er eksempler på gjenværende deler. Grunnen rundt Hårteigen er eldre sedimenter som ligger over grunnfjell (gneis). Harde bergarter over sedimenter gir ofte opphav til topper med bratte skrenter.
Sykling
Sykling som transportmåte
Sykling er en av de vanligste måtene for transport mange steder i verden og et av de mest effektive midler for transport, særlig over kortere distanser, og i bymiljø. Sammenlignet med motorkjøretøy har det en mengde fordeler, det frigir for eksempel ingen farlige giftstoffer, reduserer trafikk-kork, minimerer lydforurensning, er lettere og rimeligere å parkere, har lavere sannsynlighet for dødsfall per transporterte distanse, er lett å manøvrere rundt hindringer, kan benyttes både på veier og på mer ulendt underlag og fører til lavere slitasje på vei og infrastruktur. Ulemper ved sykling er blant annet dårlig beskyttelse ved uhell (særlig hvor motorkjøretøy er involvert), transport tar lengre tid, det er ingen beskyttelse for dårlig vær, det er vanskelig å transportere passasjerer og det er visse fysiske krav til det å operere en sykkel.
Hårteigen
Til toppen tar man gjerne utgangspunkt ved Torehytten: Avkjøring fra Rv7 ved Øvre Eidfjord til parkering ved Hjølmo. Deretter til Viveli og DNT-sti merket til turisthyttene Hedlo (har77), Hadlaskard (har78) og Torehytten (har62) på 1330 m, totalt en 6–8 timer. Deretter mot turisthytten Litlos (motsatt har61/60) til østsiden av Hårteigen ca. 1 time. Her er den enkleste oppstigningen (merket, ikke DNT) opp et gjel (ofte på snø), og til høyre ved toppen av gjelet på hyller i nørdøstveggen (tau og vaier). Etter veggen er det kort til toppen mot sydvest.
Sykling
Sykling som idrett
Sykling kom på OL-programmet for menn i 1896. Sykling for kvinner ble først en OL-gren i 1984. Det internasjonale sykkelforbundet (UCI) er det øverste organet for internasjonal sykkelsport. Det legger frem grove retningslinjer for kapprittsreglementet. I Norge er det Norges Cykleforbund som offisielt arrangerer ritt i samarbeid med klubber som driver sykkelsport som konkurranse og mosjonsform. Det finnes mange forskjellige konkurransekategorier innen sykling, deriblant:
Landeveissykling
Landeveisløp foregår vanligvis med samlede starter og er rundt 200 km langt. Unntaket her er tempoetapper hvor deltakerne starter enkeltvis eller samlet som lag, og løpet er på rundt 50 km.
Rytterne kan grovt deles inn i to kategorier. De kraftsterke rytterne vil på ett eller annet tidspunkt forsøke å sprenge feltet eller gå i brudd slik at de kan gå alene over mål. Sprintere vil derimot sammen med sitt lag forsøke å holde feltet samlet slik at de kan vinne en sprint. Laget vil da sette opp farten når mål nærmer seg og dra sprinteren opp i god posisjon til å komme først i mål.
Den mest kjente konkurransen i landeveissykling er Tour de France som ble arrangert for første gang i 1903.
Banesykling
Banesykling gjøres på en spesialbygd bane, også kalt en velodrom, i dag ofte innendørs. Det finnes flere forskjellige banesyklings-grener, men alle er kortere enn typiske landeveissykkel-ritt.
Terrengsykling
Med terrengsykling menes ofte «cross country», eller «rundbaneritt», som består av en løype i en viss grad av terreng, både oppover og nedover. Andre grener innen terrengsykling er videre utforsykling, freeride, og til en viss grad dirt, selv om sistnevnte kanskje har mer til felles med street og BMX.
Rundbane
Rundbane er siden 1996 en olympisk-gren. I et meget dramatisk rundbaneritt under OL i Athen i 2004, der hun var på nippet til å måtte bryte på grunn av et sviktende girsystem, vant Gunn-Rita Dahle Flesjå gull for Norge.
I Norge arrangeres det ritt både for aktive og turritt, både grusritt som feks Birkebeinerrittet og ritt med mer teknisk karakter som Terrengsykkelrittet.
Utfor
Utfor, utforsykling, eller downhill er en gren innenfor sykkelsporten, en gravitasjonsassistert tempobasert terrengsykkeløvelse, der syklister tar seg frem og ned bakker med sykkel, enten i skogsterreng med bakker, grusveier og stier, eller i by-terreng med trapper, asfaltunderlag og tette smug.
Frikjøring er en utfor-gren hvor det gjelder å få flyt nedover en bratt fjellside/ nedovergående sti. Målet med øvelsen er forholdvis åpen, dvs det er ikke nødvendigvis ønskelig å komme raskest ned bakken.
Andre terrengsykkeløvelser
Dirtjump (også forkortet til «dirt») er en gren hvor man hopper på store jordhopp med dirtjump-sykler (hard-tail og skivebremser). Her gjør man forskjellige triks, og prinsippet er det samme som bmx dirt jumping. Ofte er det en serie jordhopp etter hverandre så man kan gjøre en «line» (en rekke forskjellige triks etter hverandre). I konkurranser blir rytterne bedømt ut ifra triksene de gjør på disse hoppene, samt flyt, stil og originalitet.
Slopestyle er den konkurranseformen som er vanligst idag, sammen med utforsykling. Mens utforsykling er en ren racing-sport, går slopestyle ut på triks, flyt og stil. Det er altså ingen tidtagning her. Resultatene blir avgjort ved at et panel med dommere gir syklistene poeng for hver «run» (nedfart), basert på triks, stil, linjevalg og utnyttelse av parken. Syklistene kjører ned en løype som ligger i utforbakke, og som er full av forskjellige elementer («hinder»). Vanlige elementer er hopp, drops (man hopper utfor en kant, og lander lavere enn utgangspunktet), step-ups (det motsatte av drops, man hopper og lander høyere enn utgangspunktet) og North-Shore (broer bygget over bakkeplan. Ender ofte i en dropp).
BMX
BMX (BMX-sykling) står for Bicycle Moto Cross. Syklene er 20" cross-sykler. Sykkelsporten er delt opp i to grener, racing og freestyle. I 2005 ble organisasjonen International BMX Freestyle Federation IBMXFF opprettet innunder Det internasjonale sykkelforbundet (UCI). BMX Racing er blitt OL-gren i Beijing i 2008.
Racing foregår på lukkede baner som minner mye om motorcrossbaner. Rytterne kjører også med klær som minner mye om de motorcross-ryttere har. Dette var en stor del av hensikten da sporten ble dannet, da den oppsto blant barn som ønsket å bli som motorcross-heltene sine. Syklene har kun et gear, vanligvis 44x16 tenner. Denne sporten var svært populær på begynnelsen av 1980-tallet, men interessen har sunket de siste årene. I USA er det profesjonelle BMX-lag.
BMX Freestyle er den grenen innen BMX som har fått økende interesse. Innen denne grenen er det ytterligere fire grener – dirt jumping, ramp, street og flatland.
I rampkonkurransen konkurreres det i både vert og miniramp, sistnevnte kun i VM, mens vert er en populær gren i X Games. Vert-sykling er sykling i en høy ramp (halfpipe) hvor noe av veggene når vertikal retning.
Street går ut på å finne elementer rundt i bylandskapet som kan sykles på. Gelendere (rails), kanter, murer o.l. er vanlige elementer. Konkurranseformen av street foregår i skateparker, da det vil være praktisk umulig å arrangere en konkurranse over et så stort område som streetsykling innebærer. I skateparkene er hindrene omtrent de samme, men mer tilrettelagt og konsentrert på et mindre område.
Flatland er en gren som går ut på å gjøre forskjellige triks på sykkelen mens man ruller rundt på et flatt område. Denne grenen skiller seg ut fra de andre, da det ikke er snakk om hopp eller ramper her.
Terrengsykling
Terrengsykling er en sport i sterk fremvekst. Det gjøres som rekreasjon og sport av stadig fler. I land med tilgang til natur og lange sommermåneder er det gode muligheter for å drive med terrengsykling. Man kan sykle i grupper eller alene, i en viss fart, eller uavhengig av klokken. Terrengsykling byr på naturopplevelser, frisk luft, og fysisk stimulans.
Tursykling
Tur og ferie med sykkelen er en populær aktivitet for mange. Syklistenes Landsforening nettside har gjennom mange år utviklet informasjon for tur og feriesyklisten - turbeskrivelser, kart og bøker, tips for planlegging og gjennomføring av turer m.m.
Mosjonssykling
En sykkel som er fastmontert og brukes til treningsformål kalles ergometersykkel eller trimsykkel.
Halmøya
Halmøya er ei øy i Flatanger i Nord-Trøndelag. Arealet er 4,8 kvadratkilometer.
Sykling
Militær bruk
En infanterist som er satt opp med sykkel og bruker denne til forflytning kalles hjulrytter. Hjulryttere har vært i bruk i flere land, for eksempel Sveits, Danmark og Norge. Under Vietnamkrigen fraktet Nord-Vietnam store mengder forsyninger over Ho Chi Minh-stien blant annet på sykkel.
Økt mediadekning og økt interesse
TV 2 har siden 2003 sendt verdens nest største idrettsarrangement, Le Tour de France, hvert år, noe som har økt oppmerksomheten til sykkel som idrett. De har hatt jevn økning i seertallene. Dette er en av grunnene det pekes på som forklaring til at Norges Cycleforbund i gjentatte år har økt medlemsmassen betraktelig.
Trondheim
I Trondheim finnes sykkelheisen Trampe som er den første, og hittil eneste, sykkelheisen i verden. Prototypen ble bygd i 1993 i Trondheim, og er fremdeles i drift i 2008.
Sykkelbyen Sandnes
Fra Norges sykkelhistories spede barndom og frem til i dag har Sandnes alltid vært Sykkelbyen i Norge. Grunnen til dette er at landets største sykkelprodusent Øglænd DBS hadde sin sykkelfabrikk i Sandnes helt fra 1906. Sykkelproduksjonen er nå nedlagt i Sandnes, med det drives fremdeles med produktutvikling av sykler i Sandnes.
Sandnes har et svært godt utbygd gang- og sykkelveinett i hele byen. I 1996 startet Sandnes med bysykler. I 1997 fikk Sandnes Miljøverndepartementets Miljøbypris for ordningen med gratis sykler i Sandnes. I dag finnes det over 100 bysykler i Sandnes.
Sykkelrestaurant
Stavanger lufthavn, Sola har Norges eneste sykkelrestaurant, med navnet Jonas. Restauranten er en temarestaurant bygget rundt Øglænd og DBS. Her kan man nyte sitt måltid med sykler under taket, på veggene samt at det er lagt inn sykkeldeler i gulvet under glass. Restauranten hevder at man kan få sin favorittrett servert av en syklende kelner.
AN/SPS-48
AN/SPS-48 er en amerikansk tre-dimensjonal luftsøks- og ildledningsradar produsert av ITT Corporation. Radaren er i bruk på blant annet skip i Nimitz-klassen, Wasp-klassen og Tarawa-klassen. Den ble erstattet med AN/SPY-1 på kryssere og destroyere, men har vært i utstrakt bruk på skip med luftvernskapasitet. Den er i stand til å gi målinformasjon til selvforsvarsystemer som Sea Sparrow og RIM-116 Rolling Airframe Missile.
Radaren har en rekkevidde på 220 nm og 100 000 fot.
SPS-48 roteres mekanisk for å dekke sideveis, men strålen løftes elektronisk for å dekke i høyden. Den litt over to tonn tunge antennen er i stand til å rotere med 7,5 eller 15 omdreininger i minuttet.
Leif Rustand
Leif Rustand (født 26. april 1953) er en norsk naturfotograf, bosatt i Stathelle.
Rustand begynte med fotografering i tenårene, og har i mange sammenhenger blitt premiert for sine naturbilder. Alt i 1978 vant han bladet Villmarkslivs naturfotokonkurranse. I løpet av årene er han premiert med hele 15 «gullbilder» i dette bladet. I 1993 vant han konkurransen til International Federation of Wildlife Photography. Hele seks ganger har han hevdet seg i toppen i denne årlige IFWP-konkurransen. I 1995 vant han også den finske Kajana-fotokonkurransen.
Rustands bilder har illustrert en rekke bøker. Han er medlem i foreningen Norske Naturfotografer og tilknyttet bildebyrået Samfoto.
Operasjon Betongblanding
Operasjon Betongblanding var en sabotasjeaksjon 14. mars 1945 der over 1000 norske motstandsfolk deltok. Siktemålet med aksjonen var å ødelegge store deler av jernbanenettet på Østlandet.
Bakgrunn
Andre verdenskrig var i ferd med å gå mot slutten, og allierte soldater kom nærmere og nærmere Berlin. Nazi-Tyskland ønsket å gjøre et siste forsøk på å kalle tilbake store deler av sine tropper for å hindre Berlins fall. Nesten alle av de 300 000 tyske soldatene som var i Norge ble kalt tilbake for å forsvare rikshovedstaden. Både tropper og materiell ble fraktet til havner i Norge med tog, der skip ventet for å frakte styrkene til Tyskland. De allierte ville hindre at disse tyske avdelingene skulle komme seg til Tyskland og satte derfor i gang en storstilt sabotasjeaksjon koordinert fra London.
Gjennomføring
For å hindre at disse tyske soldatene skulle forlate Norge, bestemte Milorg at flere jernbanebroer over hele Østlandet skulle sprenges, slik at togene ikke kom seg fram til havnene i tide. Tyskerne var fullt klar over jernbanebroer kunne bli utsatt for sabotasje, og mange av jernbanebroene på Østlandet var derfor sterkt bevoktet. Dette gjorde jobben vanskelig for noen av sabotasjegruppene, men likevel ble ingen av de 1000 involverte fra den norske motstandsbevegelsen drept under aksjonen.
Hele 43 hendelser er i senere tid blitt registrert å ha forbindelse med Operasjon Betongblanding.
Resultat
Det er blitt diskutert i senere tid hvor stor effekt Operasjon Betongblanding egentlig fikk. Flere har konkludert med at selv om jernbanetransporten ble stoppet, fant tyskerne andre måter å frakte soldater og utstyr på. Det var snarere mangelen på frakteskip som var problemet.
Bøker
Det er blitt skrevet om Operasjon betongblanding i flere bøker. Boken til Kjetil Dahl, Krigsminner 1940-45 og Elg-Johansens huler – Skien nord og vest, tar for seg en hendelse som fant sted i Skien, der Svartufs jernbanebro ble sprengt i forbindelse med aksjonen. Gunnar Sønsteby forteller også om denne aksjonen i sin bok ''Rapport fra nr. 24''. Kjell Staal Eggen og Johnny Stensnes planla og ledet gjennomføringen av sprengningen av Svartufsbroen på Bratsbergbanen. Det kom til kamp mot tyske styrker, og flere tyske soldater falt før broen ble sprengt. Kjell Staal Eggen vier et helt kapittel til aksjonen i sin bok "Kampen" fra 2009.
Greens in regulation
Greens in regulation, forkortet GIR, er et statistisk mål innen golf for spillerens evne til å treffe greenen med minst to slag igjen til par. Med andre ord må spilleren treffe greenen på en par 3-bane med utslaget eller på en par 5-bane med tredjeslaget. I store turneringer føres det gjerne statistikk over hvor stor andel greens in regulation en spiller har på en runde.
Glossary of golf
Klatretrøya (Tour de France)
Richard Virenque er den som har vunnet klatrekonkurransen flest ganger, med hele syv seire mellom 1994 og 2004.
Fordeling av poeng
Stigningene/klatringene i Tour de France er kategorisert etter hvor lange og bratte de er. Klatrepoengene fordeles etter hvilken kategori stigningen er. I 2011 ble reglene endret slik at det var færre poeng å dele ut. Ved målgang på en topp dobles poengene dersom stigningen er 2.kategori eller høyere.
Før 2011
Dersom klatringen var etappens siste, og den var 2. kategori eller høyere, ble poengene doblet.
Eksterne lenker
Maillot à pois Maglia a pois
Yamato-klassen
Yamato-klassen var en japansk klasse av slagskip, de største slagskipene som noensinne ble bygget.
De to første skipene i klassen, «Yamato» og «Musashi», ble bestilt i 1937, de to neste, «Shinano» og et skip som aldri kom så langt at det fikk noe navn og gikk under nummeret «111», ble bestilt i 1939. Bare de to første ble bygget ferdig etter planen, «Shinano» ble bygget om til hangarskip og «111» ble hugget opp på slippen.
Yamato-klassen bestod av følgende skip:
Sprint-VM på skøyter 1978
Sprint-VM på skøyter 1978, det 7. offisielle sprintverdensmesterskapet i ISU-regi, ble arrangert på James B. Sheffield Olympic Skating Rink i Lake Placid i delstaten New York, USA den 11. og 12. februar 1978.
Taylor
Taylor kan vise til:
Junior Eurovision Song Contest 2012
Junior Eurovision Song Contest 2012 var den tiende utgaven av Junior Eurovision Song Contest og ble arrangert av kringkasteren AVRO i Heineken Music Hall i Amsterdam, hovedstaden i Nederland. Ewout Genemans og Kim-Lian van den Meij var programledere. Dette var andre gang Nederland arrangerte Junior Eurovision Song Contest, da Nederland også arrangerte det i 2007.
Tolv land deltok i konkurransen, det laveste deltakerantallet noen gang i Junior Eurovision Song Contests historie. Albania, Aserbajdsjan og Israel debuterte i konkurransen, mens Bulgaria, Latvia, Litauen og Makedonia valgte å trekke seg.
The Future Sound of London
The Future Sound of London (forkortet FSOL) er en britisk musikkgruppe som lager elektronisk musikk. Gruppen ble dannet i andre halvdel av 1980-årene.
Delta County (Michigan)
Delta County er et fylke i den amerikanske delstaten Michigan. Det ligger på den nordlige halvøya (Upper Peninsula) ved nordenden av Huronsjøen. Det grenser mot Alger County i nord, Marquette County i nordvest, Menominee County i sørvest og mot Schoolcraft County i øst.
Delta Countys totale areal er 5 158 km² hvorav 2 128 km² er vann. I 2000 hadde fylket 38 520 innbyggere og administrasjonssenteret ligger i byen Escanaba.
Fylket ble grunnlagt i 1843 av land fra blant annet Mackinac County. Det har fått sitt navn etter den greske bokstaven Delta på grunn av sitt opprinnelige utseende som en triangel.
Kunstnerisk utsmykking
Kunstnerisk utsmykking eller offentlig utsmykking er billedkunst og kunsthåndverk satt inn i en arkitektonisk sammenheng. Monumenter, minnesmerker og offentlige statuer er den eldste og mest åpenbare form for kunst i det offentlige rom. Foruten å forskjønne offentlige rom avbildet de gjerne herskernes maktsymboler eller de kunne ha en identitetskapende eller nasjonsdannende funksjon. Kunst i det offentlige rom er også forbundet med propaganda.
Kunst i offentlige rom
I Norge kan inntil 1,5 prosent av byggekostnadene av statlige bygg gå til utsmykking. Avhengig av antall brukere og byggets tilgjengelighet bruker de fleste statlige byggeprosjekter mellom 0,5 til 0,75 prosent av byggekostnadene til utsmykking. Utsmykkingmidlene er blitt forvaltet av Utsmykkingsfondet for offentlige bygg, en statsinstitusjon opprettet ved stortingsvedtak 30.11.1976. I 2007 skiftet institusjonen navn til Kunst i offentlige rom (KORO). Det anvendes årlig rundt 50 mill. kroner til kunstnerisk utsmykking av offentlige miljøer i Norge. Formålet med offentlige utsmykkinger er at de skal berike og stimulere det offentlige miljø i møtet mellom kunst og arkitektur. Et sentralt utvelgelsekriterium for hvilken kunst som kjøpes inn er at det offentlige byggets karakter og bruk skal være bestemmende.
Kongedømmet Mann og Øyene
Kongedømmet Mann og Øyene var et norrønt kongedømme som eksisterte i De britiske øyer mellom 1079 og 1266, og kongene var vasaller under kongene av Norge.
Kongedømmet besto av to deler, Sodor og Norðr, det vil si nordøyene og sørøyene, fra henholdsvis norrønt Suðreyjar, som omfattet Hebridene, øyene utenfor det som i dag er Skottland, og Man som var den sørligste andelen, og Norðreyjar, Shetlandsøyene og Orknøyene. I 1164 ble kongedømmet delt i to, kongedømmet Hebridene og kongedømmet Mann.
Selv i dag er biskopen på Man geistlig leder av Sodor og Man bispedømme.
Tilblivelse
Kongedømmet oppsto da Godred Crovan erobret Man i 1079 fra en annen nordboer, antagelig fra Dublin. Godred Crovan er en uklar figur, og om han kom opprinnelig fra Irland eller Island er usikkert, men han hadde deltatt i Harald Hardrådes store norske hær da denne invaderte England, og etter nederlaget ved slaget ved Stamford bro dukket han opp noe få år senere i Man. Hans to første forsøk på å ta Man var mislykket og han ble beseiret, og det var først med hans tredje forsøk at han erobret Man ved det avgjørende slaget ved Skakafjell, dagens Sky Hill på Man. Tidligere hadde Man først blitt herjet og plyndret av nordboere for de nordlige øyene og Norge, fra rundt 900-tallet hadde de begynt å bosette seg i stadig større antall, og antagelig kom det også nordboere fra Irland og Dublin. Før Godred klarte å få herredømme over Man var øya underlagt de norrøne jarldømmene på Shetland og Orknøyene og det norrøne kongedømmet Dublin.
Godred etterlot seg tre kjente sønner, Lagman, Olav og Harald. Mellom brødrene oppsto det straks uforsonlig strid om makten etter at Godred døde i 1095. Lagmann kvittet seg med broren Harald ved å stikke øynene ut på ham, som da forsvinner fra de historiske nedtegnelsene, hovedsakelig Krøniken om kongene av Mann og Øyene som ble skrevet på Man. Lagman har knapt etablert seg på Man før den norske kongen Magnus Berrføtt i 1098 kom med en stor norsk flåte for å etablere norsk autoritet på de norrøne øynene. Han gjorde Man til sitt hovedkvarter, sentralt plassert i Irskesjøen, og bygde minst to borger der. Godreds sønner underkastet seg klokelig. Etter den andre hærferden til Irskesjøen dør Magnus Berrføtt i 1103 i et dårlig forberedt slag på Irland. På Man er Lagman allerede forsvunnet fra de historiske kildene og det er hans yngre bror Olav som blir den neste kongen av Man, men også han underkaster seg Norgesveldet ved Norges nye konge, Sigurd Magnusson, også kalt for Sigurd Jorsalfare. Det er Godreds etterkommer gjennom Lagman og Olav som styrte Man og Øyene fram til Somerled og hans styrte Man fram til slutten av kongedømmet i 1265. Man og kongedømmet ble annektert av kong Aleksander III av Skottland, men selv så sent som i 1275 forsøkte Godred IV Magnusson, sønn av den siste kongen av Man å holde på øya som et selvstendig kongedømme, men falt i slaget ved Ronaldsway og ble antagelig selv kastet i en massegrav på slagmarken.
Kongedømmets omfang
Kongedømmet Mann var sentrert rundt Man, men beholdt kontakten med Hebridene, mens de indre Hebridene dannet sitt eget kongedømme, eller høvdingdømme. I den grad jarledømmet Orknøyene var en del av kongedømmet Man omfattet det også deler av det skotske fastlandet som Sutherland, Caithness og Inverness. Kongedømmet Man hadde betydelig innflytelse på de fjerne vestlige delene av dagens Skottland og de østlige delene av Irland som Furness og Whithorn, og samtidig områder i sørlige Skottland som Argyll og Galloway. Over disse omfattende områdene var det aldri håndfast autoritet, og i mange tilfeller var den mer formell enn reell, og til tider var styrkeforholdet at kongedømmet måtte underkaste seg kongene i Dublin og kongene i Jorvik
Avslutningen av kongedømmet
Både Hebridene og Man ble avgitt til Skottland av kong Magnus Lagabøte av Norge i 1266 i henhold til Perthtraktaten. Da Man senere ble tatt av England, og er i dag er en selvstyrt kronbesittelse av Storbritannia forble Hebridene og Clyde-øyene en del av Skottland. Jarledømmet Orknøyene klarte å holde seg uavhengig fram til 1471.
Ismail Haniyeh
Ismail Haniyeh (arabisk: إسماعيل هنية) (født 29. januar 1963) er en palestinsk politiker fra Hamas. Han ble tatt i ed som statsminister i 2006 for den palestinske selvstyremyndigheten etter at Hamas vant valget til den palestinske lovgivende forsamlingen i januar. Han ledet opprinnelig en ren Hamas regjering, men denne ble 18. mars 2007 erstattet av en samlingsregjering som inkluderte Hamas og Fatah. Samlingsregjeringen brøt sammen i juni 2007 etter at det brøt ut åpne kamper på Gazastripen mellom Hamas og Fatah som endte med at Hamas tok full kontroll over territoriet. Som følge av dette ble Haniyeh 14. juni 2007 «avskjediget» av president Mahmoud Abbas som utnevnte tidligere finansminister Salam Fayyad som ny statsminister. Hamiyeh nektet å godta avsettelsen og har siden fortsett med å utøve regjeringsmakt på Gazastripen.
Haniyeh regnes for å være en moderat islamist og pragmatiker som er villigere enn enkelte andre i Hamas-ledelsen til å snakke med Israel.
I 2003 ble han såret under et israelsk attentat.
Bakgrunn
Haniyeh ble født i 1962 i flyktningleiren Al-Shati i Gaza, dit foreldrene flyktet fra sitt hjem nær den israelske byen Ashkelon under den arabisk-israelske krigen i 1948. Han studerte arabisk litteratur på det islamske universitetet i Gaza, der han engasjerte seg i den islamistiske bevegelsen. Han ble ferdig med utdannelsen samtidig med utbruddet av den første intifadaen i 1987. Haniyeh deltok selv i intifadaen, ble arrestert av israelerne og satt flere perioder i fengsel, den siste gangen i 1989 med en dom på tre år. Etter løslatelsen i 1992 deporterte israelerne Haniyeh, flere Hamas-ledere og over 400 aktivister til Sør-Libanon. I 1993 vendte han tilbake til Gaza og ble utnevnt til dekan ved det islamske universitetet hvor han selv hadde studert. Fire år senere fikk han posisjonen som senere skulle bringe ham til topps i Hamas. Da bevegelsens leder, Sheikh Ahmed Yassin i 1997 ble løslatt fra fengsel, ble Haniyeh hans assistent. Det nære forholdet mellom de to ga Haniyeh voksende innflytelse i organisasjonen. Han ble også utnevnt til Hamas' kontaktmann til de palestinske selvstyremyndighetene. At Ismail Haniyeh havnet helt på toppen i Hamas-hierarkiet, skyldes også den omstridte israelske politikken med å likvidere Hamas-ledere og andre framstående palestinske aktivister. Haniyeh ble selv lettere såret i et israelsk flyangrep på en bygning i Gaza hvor han oppholdt seg sammen med Sheikh Yassin, som også ble lettere såret. I 2004 ble både Sheikh Yassin og hans etterfølger i Gaza, Abdel-Aziz Rantissi, drept. Etter det rykket Haniyeh opp i ledelsen sammen med Mahmoud Zahhar og Sayyid al-Sayyam.
Da Hamas bestemte seg for å delta i det palestinske parlamentsvalget i januar i 2006, ble Ismail Haniyeh satt på toppen av partiets liste - fordi han som en forholdsvis moderat islamist kunne appellere til den jevne palestiner.
Sirup
Når ordet sirup brukes alene, tenker man vanligvis på det som fremstilles av sukkerrør eller sukkerroer ved raffinering. Det har en flytende form og en gyllen farge. Det brukes i stor grad til baking og annen matlaging.
Sirup er også betegnelse på ikke-drikkeferdig råsaft av solbær, rips, bringebær, jordbær eller kirsebær. Sirup kan inneholde mindre råsaft enn saft, men ikke mindre enn 40 gram per 100 gram.
Sirup for drikkevarer
Et utvalg av drikkevarer trenger søtningsstoffer for å oppveie surheten av noen av juicene som benyttes oppskrifter. Sukker løser seg ikke lett i kalde drikker eller etylalkohol. Siden de følgende siruper er væsker, er de lette å blande med andre væsker i blandede drikkevarer, noe som gjør dem overlegne alternativer til strøsukker.
Sukkerlake
Sukkerlake eller klar sirup (engelsk: Simple syrup) som benyttes til å lage drinker i barer. Sukkerlake er laget ved å røre om strøsukker i varmt vann i en kjele til sukkeret er oppløst, og deretter avkjøle oppløsningen. Vanligvis kan forholdet mellom sukker og vann variere mellom 1:1-2:1. Sukkerlake kan anvendes som søtningsmiddel. Men siden den fort blir geleaktig når pektin er lagt til, er dens primære kulinariske bruk som base for fruktsauser, pålegg og syltetøy.
Smaksstoffsirup
Smaksstoffsiruper (engelsk: flavoured syrup) er laget ved å tilsette smaksstoff til en sukkerlake. For eksempel er syrupus aromaticus fremstilt ved å tilsette visse mengder av appelsinsmak- og kanelvann til sukkerlake. Denne type sirup er vanlig brukt i kaffebarer, spesielt i USA, for å smakstilsette drikke.
Gommesirup
Gommesirup (engelsk: Gomme syrup eller gum syrup; gomme er fransk for «gummi») er en ingrediens som vanligvis brukes i blandede drinker. Det er også ofte brukt som et søtningsmiddel for avkjølt kaffe i Japan. Som bar-siruper, er det en 02:01 sukker og vann-blanding, men har en ekstra bestanddel av gummi arabikum som virker som et emulgeringsmiddel. Gommesirup er laget med høyest mulig andel av sukker i vann som er mulig, mens gummiarabikum hindrer at sukkeret utkrystalliserer og lagger en glatt tekstur.
François Webber
François Webber (født 1819 i Frankrike, død 1864) var en katolsk prest og madagaskarmisjonær tilhørende jesuittordenen.
Han ankom øya Bourbon (nå: Réunion) i 1844, og der fikk han trykket sin fransk-malagassiske ordbok. Senere reiste han incognito til Madagaskar, der han ankom som assistenten Joseph for legen Jean Milhet-Fontarabie. Vel ankommet i Tananarive arbeidet han i nært samarbeid med dronning Ranavalona I.
VM i bandy 2005
Gruppespill
--
-
Night on Earth
Night on Earth er et musikkalbum av Tom Waits, utgitt av Island Records i 1992. Albumet inneholder filmmusikk til filmen Night on Earth.
Sporliste
All sanger er skrevet av Tom Waits, med mindre noe annet er angitt.
BMW OHV V-8
BMW OHV V-8 er en stempelmotor med åtte sylindere i V-form fra BMW. Motoren ble lansert i 1951, og ble levert med sylindervolum på 2,6 liter (2 580 cm³) og 3,2 liter (3 168 cm³).
Motoren er brukt i:
Fred Friberg
Fred Friberg (født 29. mars 1946 i Hvittingfoss, død 10. mai 1996) var en norsk journalist og fotograf.
Friberg var utdannet ingeniør. Han arbeidet også en tid som ingeniør ved Kongsberg Våpenfabrikk før han satset på å gjøre sin foto- og naturinteresse til levevei.
Hans hovedfelt var menneskets kulturhistorie, forholdet mellom mennesker og natur og sosialantropologiske temaer. Han fotograferte blant annet på Grønland og Svalbard, i Sentral-Asia, Vest-Himalaya, Sinkiang, Peking, Pakistan, Tyrkia, Kurdistan, USA, Libanon, Jordan, Karibien, Sveits, Pyreneene og Korsika. Hans reportasjer og bilder er publisert i en rekke tidsskrifter og bøker.
Han var bosatt på Hvittingfoss, og hans naturinteresse ga seg utslag i stor aktivitet for Kongsberg og Omegns Turistforening.
Friberg var medlem av foreningen Norske Naturfotografer og tilknyttet bildebyrået Samfoto.
BMW N73
BMW N73 er en stempelmotor med 12 sylindere i V-form som bygges av BMW. Motoren var blant de første som ble utstyrt med BMWs Valvetronic-teknologi, som sørger for at motoren har bedre drivstofføkonomi enn BMWs tidligere V8-motorer uten Valvetronic.
N73B60
Brukt i:
Haglgevær
Haglgevær – ofte bare kalt hagle – er et skytevåpen med glattboret løp egnet til raske skudd på kort hold; fluktskyting. Haglen er ment for å avfyre mange små prosjektiler (hagl av bly eller andre metaller eller legeringer) i en sverm, istedenfor et enkelt prosjektil. Man kan også skyte fyllingskule som er et enkelt prosjektil (også kalt «brenneke» eller «slug»). Hagle er et mye brukt jaktvåpen til småviltjakt. Det brukes også til leirdueskyting, figurjakt og jakt på rådyr, som blir betegnet som storvilt. Her brukes det store hagel. Det er sjokket fra haglene (anslagsenergien) som dreper byttet. Største skyteavstand med hagle på jakt er ca. 30 meter på fuglevilt og ca 20 meter på rådyr i sideskudd.
Konstruksjon
Haglgeværer finnes i flere varianter, hvor de vanligste spenner fra enkeltskudds med ett løp til pumpehagler med eget ladeløp med magasinløsning. Haglpatroner kan være fylt med hagl i samme størrelse eller forskjellig (duplex). Haglstørrelse velges etter behov og vilt.
Løpene smalner av mot munningen for å samle svermen avhengig av antatt avstand til målet. Dette kalles haglens trangboring (engelsk: choke). Vanligvis er det løpet som brukes sist laget slik at haglspredningen blir minst mulig (størst trangboring), dette for å øke rekkevidden av et dødelig skudd.
Ammunisjon og kaliber
Hagler fås kjøpt i flere ulike kalibre (engelsk: gauge (US) eller bore (UK)), som betegner diameteren på hylsa målt som hvor mange kuler av denne diameter man kan lage av et pund med bly. Kaliberet på haglgevær oppgis på formen «kaliber/hylselengde», for eksempel angir 12/76 en hagle av kaliber 12 som kan bruke patroner med en hylselengde på inntil 76 mm. I Norge brukes for det meste kaliber 20, 16 eller 12, hvor tolv er størst. Bruken av kaliber 16 og 20 har gått ned etter at blyhagl ble forbudt, ettersom disse ikke har nok kraft når det brukes lettere materialer i haglene.
Haglepatroner fås vanligvis kjøpt i fem forskjellige lengder:
12/76 mm ble opprinnelig utviklet til bruk på det amerikanske markedet og kalt «Magnum». Ved innføring av blyforbudet på 1990-tallet ble 12/89 mm utviklet for å muliggjøre skudd med samme vekt og hastighet på pellets ved bruk av stål. Stål er letter enn bly og krever derfor større patroner med større pellets for å gi samme fart/effekt på byttedyr. 12/89 mm er ofte feilaktig referert til som «Super Magnum» for å skille lengden på patronen fra «Magnum» lengden 76 mm. Begrepet «Magnum» og «Super Magnum» er hentet fra rifle og pistol ammunisjon hvor begrepene indikerer variasjoner i kammerlengden i ett standardkalliber. Begrepene gir liten mening benyttet for å beskrive patroner til bruk i hagle, da det er større variasjoner i både ladningen av pellets og hastighet på disse innenfor de ulike kammerlengdene. For å øke forvirringen ytterligere kan alle haglepatroner opp til 89 mm lengde skytes i et kammer med 89 mm lengde innen samme kaliber, noe som er umulig i en rifle. Mange produsenter benevner derfor haglepatroner ut fra vekt på pelletsladningen og farten på denne, eks Gyttorp Magnum i 12/70 mm. Som en tommelfingerregel skal tunge ladninger i høy fart skytes i tyngre hagler. Lette hagler vil gi svært ubehagelig rekyl ved bruk av samme ladninger.
Størrelsen på haglene angis i nummer som går fra 8-1 i norsk målestokk og 9-2 i amerikansk målestokk. Jo mindre nummer, desto større hagl. Alternativt kan størrelsen på haglene oppgis i millimeter.
Det er vanligvis trygt å avfyre patroner rett kaliber for våpenet gitt at lengden på kammeret enten er lik eller kortere enn patronen (for eksempel en 12-70 patron i våpen kamret for 12-76). Det er derimot ikke trygt å skyte med for lange patroner (for eksempel 12-70-patron i et 12-65-kammer) ettersom patronen kan brette seg inn i løpet og gi farlig høyt trykk. Noen eldre våpen bør ikke skytes med stålhagl, særlig eldre våpen med trang trangboring. Det kan også være farlig å skyte dersom det er bulker og skader på pipen siden det kan føre til våpenspreng.
Enkeltløpet haglgevær
Et enkeltløpet haglgevær har kun ett løp, og løpet må brekkes ned for ladning og oppspenning av hane for hvert skudd. Våpenet gir dermed ingen mulighet for oppfølgningsskudd ved bom eller skadeskyting. Fordelen med denne typen hagle er at den ofte har lav vekt og når den brekkes ned tar den liten plass.
Dobbeltløpet haglgevær - side ved side (S/S)
Fordelen med et dobbeltløpet våpen er at det er klart til øyeblikkelig bruk for to skudd og hver av de to løpene kan ha forskjellig trangboringsgrad. De ulike løpene kan da dekke ulike skuddhold. De sideliggende haglene er de «klassiske» haglene og var tidligere den vanligste typen hagler blant norske jegere.
Halvautomathagle
Fordelene er mindre rekyl, og automathagler er regnet som lette å treffe med grunnet det lange løpet og den lange siktelinja. Det er lettere å få riktig sving med et langt våpen. Mindre rekyl gjør våpentypen behagelig å skyte med, noe som gir gode avtrekk. Ulempene med en automathagle er først og fremst at sikringen på de fleste (samt pumpehagler) bare låser avtrekkeren, og ikke tennstiften. Den passive sikkerhet er altså dårligere enn for dobbeltløpere. Dessuten får en et våpen som er mye lengre på grunn av den lange glidekassen. Det skal også sies at automathagler ikke er like driftssikre som toløpere. Renhold er vanskeligere, våpenet er teknisk komplisert og krever bedre kvalitet på ammunisjonen.
Pumpehagle
Her må skytteren lade om med forskjeftet mellom hvert skudd. Våpentypen har stort sett samme fordeler og ulemper som halvautomater, uten rekyldempingen som mekanismen står for. Pumphagler er også betraktelig mindre følsomme for forskjeller i ammunisjon enn halvautomater, og dermed mer pålitelige siden lademekanismen er manuell. Noen liker pumpingen, andre ikke. Samtidig har pumphagler bedre passiv sikkerhet enn halvautomater, ved sluttstykket i bakre posisjon, da våpenet ikke kan gå av av seg selv i denne tilstanden. Dette er robuste, rimelige og relativt driftssikre våpen. De er vanskeligere å vedlikeholde enn en dobbeltløper, men lettere å vedlikeholde enn en automathagle.
Kombinasjonsvåpen 2 haglløp / 1 rifleløp (drilling)
Drillingen er et brytevåpen med to haglløp og ett rifleløp, men fås også som rifledrilling, da med to rifleløp og ett hagleløp. To haglskudd til småvilt, og rifla til større vilt, eller lengre avstander. Dette er våpenet for de som driver kombinert jakt (småvilt og storvilt).
Kombinasjonsvåpen 1 haglløp / 1 rifleløp (bockbücksflinte)
Bockbücksflinte er et brekkvåpen med ett haglløp og ett rifleløp. Ett haglskudd til småvilt, og rifla til større vilt, eller lengre avstander.
Haglgevær og norsk lov
I Norge må man være 14 år for å bruke hagle, og i følge med en erfaren jeger som har betalt jegeravgiften i minst 3 år etterfølgende år. Personer over 16 år kan jakte alene. Videre må magasinhagler som halvautomatiske hagler og pumpehagler plomberes slik at det ikke kan være mer en to skudd i hagla om de skal brukes til jakt. Dette må gjøres på en slik måte at plomberingen ikke kan fjernes ved et enkelt håndgrep. Det er derimot tillatt å fjerne plomberingen på leirduebanen.
Fra 1. januar 2005 inntrådte et totalt forbud mot å produsere, importere, eksportere, omsette og bruke blyhagl i Norge. Bakgrunnen for loven var å redusere mengden bly i naturen. I forbindelse med en forskriftsendring som trådte i kraft 16. juli 2015 ble blyhagl igjen tillatt brukt på visse arter. Artene som det er tillatt å jakte på med blyhagl er ifølge Forskrift om jakt, felling og fangst: li- og fjellrype, storfugl, orrfugl, rugde, jerpe, duer, ærfugl, skarv, kråke, ravn, skjære, nøtteskrike, trost, fasan, hare, sørhare, viltlevende kanin, rådyr, mår, mårhund, rødrev, røyskatt, grevling, villmink og ekorn, og under felling av jerv og gaupe. Unntaket gjelder også for gåsejakt over innmark. Det er fremdeles forbudt å bruke blyhagl på skytebaner, jfr. Produktforskriftens § 2.2.
For å bøte på dette er blyhagl erstattet med stål, wolfram, vismut, sink og andre mindre miljøskadelige metaller. Skuddkraften blir imidlertid redusert på grunn av at alternativene er lettere, og det er blitt mer krevende å være jeger og unngå skadeskytning. Til en viss grad bevares effektene og egenskapene til blyhagl i andre produkter som for eksempel vismut- eller wolframhagl, samt kommersielle patroner som Remington Hevi-Shot.
Slugs er et massivt prosjektil som kan benyttes i haglegevær, se illustrasjon. Kun rådyr og villsvin kan lovlig jaktes med slugs i Norge.
Akira Kuroiwa
Akira Kuroiwa (født 6. september 1961 i Gunma), japansk skøyteløper som deltok i de olympiske vinterleker 1984 i Sarajevo og 1988 i Calgary.
Kuroiwa vant en olympisk bronsemedalje under vinter-OL 1988 i Calgary. Han kom på tredjeplass på 500 meter skøyter, bak Uwe-Jens Mey fra Øst-Tyskland som vant med ny verdensrekord 36,45 og Jan Ykema fra Nederland. Kuroiwa var kun en hundredels sekund bak Ykema.
So You Think You Can Dance – Scandinavia
So You Think You Can Dance – Scandinavia var en skandinavisk TV-sendt talentkonkurranse som gikk på TVNorge i 2008. Programmet var en skandinavisk versjon av amerikanske So You Think You Can Dance og hadde som mål å kåre den beste danseren i Skandinavia. Programmet gikk på Kanal 5 i Sverige og på en tilsvarende kanal i Danmark. Både Norge og Danmark hadde tidligere sendt egne versjoner av programmet (Dansefeber i Norge og Kan du danse? i Danmark).
Vinneren ble den 18-årige hiphopdanseren Mona Berntsen. På andreplass kom Martin Gæbe fra Danmark, mens svensken Daniel Kouvinen kom på tredje. Førstepremien var 500.000 norske kroner og tittelen «Skandinavias favorittdanser». (Mona Berntsen deltok også i Dansefeber (2007), men måtte den gang bryte på grunn av en skade).
Programmet ble ingen seersuksess i Norge. Snittet var på 160 000.
Workshop
Totalt 97 dansere ble plukket ut til å delta på workshop-uken i Oslo etter auditionrundene. Dommerne skulle plukke ut 8 dansere fra hvert land i Skandinavia, 4 kvinnelige og 4 mannlige, til å gå videre til direktesendingene, altså til sammen 24 dansere ut ifra hvordan de klarte hiphop, samba og moderne.
Finalene
Finalene startet med 24 dansere, 4 mannlige og 4 kvinnelige fra hvert land. Den første uken var det 12 av de 24 danserne som opptrådte, og velger dommerne hvem som skal danse sammen og hvilken stil de får. Så, bestemmer publikum de 3 nederste parene. Så bestemmer juryen hvilke fire dansere som skal sendes ut. Den andre uken var det de andre 12 som fremførte, og formatet var det samme. Den tredje uken var parene de samme som uke 1 og 2, og det var 16 dansere igjen. Dommerne bestemmer de to danserne som skal gå ut. Den fjerde uken var det det samme formatet som uke 3. Den femte uken, trekker danserne en partner fra en hatt, og to stiler. Nå stemmer publikum kun på enkeltdansere og 6 dansere er i faresonen. Publikum bestemmer også hvilke to dansere som går ut. Den sjette og syvende uken var det samme format. Den åttende uken var det finale, og det blir fremført fellesnumre og annet. Vinneren av konkurransen og beste move blir avslørt.
Topp 24
{| cellpadding="2" cellspacing="2" border="0" style="width: 100%;"
Finale (29. mai 2008)
Jury: Fredrik «Benke» Rydman, Merete Lingjærde, Niclas Bendixen, Mary Murphy
MTV Movie Awards 1998
MTV Movie Awards 1998 var en amerikansk prisutdeling holdt av MTV i 1998, som skulle gi priser til de beste filmene lansert i 1997. Seremonien ble avholdt den 30. mai 1998, og Samuel L. Jackson opptrådte som vert for TV-programmet.
Nedenfor er en liste over de nominerte filmene i hver kategori, der vinnerne er uthevet med fet skrift:
Beste skurk
Mike Myers for Austin Powers – Agenten som kom ut av fryseren
Lifetime Achievement Award
Clint Howard
Segismundo Casado
Casado var sønn av an offiser, og gikk 15 år gammel inn i det kongelige kavaleriakademiet i Valladolid, og hadde da borgerkrigen brøt ut i 1936 avansert til major og tjenestegjorde som leder av president Manuel Azañas vaktstyrke.
Tidlig under borgerkrigen bidro Casado i å utvikle en militær strategi for republikkens krigføring i det sentrale Spania. Han deltok i forsvaret av Madrid og i slaget ved Jarama. I 1938 ble han utnevnt til oberst og kjempet i slaget ved Brunete. Året etter ble han kommandant for de republikanske styrkene i sentrumsområdet. 4. mars 1939, da han var overbevist om at statsminister Juan Negrín var i ferd med å ta makten sammen med Partido Comunista de España, foretok han et statskupp med støtte fra den vestlig orienterte delen av sosialistpartiet PSOE, blant andre Julián Besteiro og desillusjonerte anarkister og etablerte den anti-Negrín Junta de Defensa Nacional.
Aftartodoketisme
Det ble innvendt mot dette lærestandpunkt at en aftartodoketist dermed ikke kan akseptere Kristi sanne menneskelighet, men må forestille seg at Kristi kjød/legeme på et eller annet vis er blitt guddommeliggjort. Denne tanken grenser således til monofysittismen, som var blitt fordømt på konsilet i Kalkedon i 451.